LU grāmatu klubs aicina uz tikšanos
2023-09-28 13:00 - 14:00 UTC | Raiņa bulvāris 19
Aktrises un runas pedagoģes Zanes Daudziņas pandēmijas laikā rakstītā “Dienasgrāmata” iemantoja popularitāti un lasītāju mīlestību. Tajā varējām lasīt par pārmaiņām, neziņu, kā arī spēju pielāgoties jaunajai situācijai ar optimismu un gaišu pašironiju. Nesen ir iznācis otrs dienasgrāmatas formā sarakstītais darbs “Mans kara gads”, kas veltīts autores emocijām, pārdomām un cerības meklējumiem laikā, kad pasauli satricināja Krievijas izraisītais karš Ukrainā.
Grāmatas redaktore Bārbala Simsone raksta, ka tas ir stāsts par spītīgu gaismas staru tumsā, par spēka un prieka meklējumiem sarežģītā laikā un par visus dvēseles karus uzvarošu mīlestību.
Aicinām lasīt un piedalīties sarunā ar autori Zani Daudziņu.
Tikšanās notiks 28. septembrī plkst. 16.00 Bibliotēkā Raiņa bulvārī.
